pythainlp/thai-wiki-dataset-v4 huggingface dataset:
ตำบลสามชุก

สามชุก เป็นตำบลหนึ่งในอำเภอสามชุก จังหวัดสุพรรณบุรี เป็นที่ตั้งของตลาดสามชุก 100 ปี และที่ว่าการอำเภอสามชุก และเป็นแหล่งชุมชนของชาวไทยเชื้อสายจีน พื้นที่ทั้งตำบลอยู่ในเขตเทศบาลตำบลสามชุก
ที่ตั้งและอาณาเขต.
ตำบลสามชุกมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ปี พ.ศ. 2499 นายพินิต โพธิพันธุ์ ผู้ว่าราชการจังหวัดสุพรรณบุรี ร่วมกับกำนันตำบลสามชุก ผู้ใหญ่บ้านและผู้นำชุมชน ได้พิจารณาพื้นที่ตำบลสามชุก เป็นพื้นที่ตั้งของศูนย์ราชการอำเภอสามชุก เป็นที่ชุมนุมชนหนาแน่น มีตลาด สถานีอนามัย จึงตั้งเป็น สุขาภิบาลสามชุก ในปี พ.ศ. 2499 
ปี พ.ศ. 2508 สุขาภิบาลสามชุกมีชุมชนค่อนข้างหนาแน่นกระจายเต็มพื้นที่ และมีพื้นที่ใกล้เคียงเป็นพื้นที่ตลาดและมีแนวขตติดต่อกัน นายพัฒน์ บุญยรัตพันธ์ ผู้ว่าราชการจังหวัดสุพรรณบุรี และนายทวี แรงขำ รัฐมนตรีช่วยว่าการกระทรวงมหาดไทย ได้พิจารณาขยายเขตสุขาภิบาล โดยมีพื้นที่บางส่วนของหมู่ 1–6 ของตำบลสามชุก บางส่วนของหมู่ 1,4,6,9 ของตำบลย่านยาว และบางส่วนของหมู่ 8 ของตำบลกระเสียว และต่อมาในปี พ.ศ. 2542 สุขาภิบาลสามชุกได้รับการจัดตั้งขึ้นเป็นเทศบาลตำบล ด้วยผลของกฎหมาย
ปี พ.ศ. 2546 เขตองค์การบริหารส่วนตำบลสามชุกมีพื้นที่ 6 หมู่บ้าน ประชากร 2,831 คน และมี 438 ครัวเรือน บางส่วนอยู่ในเขตเทศบาลตำบลสามชุก โดยส่วนที่อยู่นอกเขตเทศบาลมีสภาพไม่เข้าองค์ประกอบความเป็นหมู่บ้าน จึงพิจารณาให้รวมองค์การบริหารส่วนตำบลสามชุกเข้ากับเทศบาลตำบลสามชุก ในปี พ.ศ. 2547 ทำให้ตำบลสามชุกอยู่ในเขตเทศบาลตำบลสามชุกทั้งหมด
เรด วัน (ภาพยนตร์)

เรด วัน เป็นภาพยนตร์คริสต์มาสแนวแอ็กชั่นผจญภัยตลกของอเมริกันปี 2024 กำกับโดยเจค แคสดัน และเขียนบทโดยคริส มอร์แกน โดยดัดแปลงมาจากเรื่องต้นฉบับของไฮราม การ์เซีย ภาพยนตร์เรื่องนี้นำแสดงโดยดเวย์น จอห์นสัน, คริส อีแวนส์, ลูซี่ หลิว, เคียร์แนน ชิปกา, บอนนี่ ฮันท์, นิค โครลล์, คริสโตเฟอร์ ฮิฟจู, เวสลีย์ คิมเมล และ เจ. เค. ซิมมอนส์ โดยมีจอห์นสัน, ไฮแรม การ์เซีย, ดานี การ์เซีย, มอร์แกน, แคสดัน และเมลวิน มาร์เป็นผู้อำนวยการสร้าง
โปรเจกต์นี้ถูกมองว่าเป็นจุดเริ่มต้นของแฟรนไชส์ภาพยนตร์คริสต์มาส ผลิตโดย อเมซอน เอ็มจีเอ็ม สตูดิโอส์ ร่วมกับ เซเว่น บัคส์ โปรดักชั่นส์, คริส มอร์แกน โปรดักชั่นส์ และ The Detective Agency
"เรด วัน" มีกำหนดฉายในสหรัฐอเมริกาโดย อเมซอน เอ็มจีเอ็ม สตูดิโอส์ ผ่านทาง เมโทร-โกลด์วิน-เมเยอร์ ในวันที่ 15 พฤศจิกายน 2024 ภาพยนตร์ได้รับคำวิจารณ์ที่หลากหลายจากนักวิจารณ์
การผลิต.
ไฮราม การ์เซีย จาก เซเว่น บัคส์ โปรดักชั่นส์ เป็นผู้คิดแนวคิดสำหรับภาพยนตร์เรื่องนี้ ซึ่งถูกพัฒนาสู่บทภาพยนตร์โดย คริส มอร์แกน และกำกับโดย เจค คาสแดน คริส อีแวนส์ เข้าร่วมทีมนักแสดงในเดือนมกราคม 2022 ในเดือนกันยายน 2022 เคียร์แนน ชิปกา ก็เข้าร่วมทีมนักแสดง ในเดือนถัดมา ลูซี่ หลิว, แมรี่ เอลิซาเบธ เอลลิส, เจ. เค. ซิมมอนส์, นิค โครลล์, คริสโตเฟอร์ ฮิฟจู, เวสลีย์ คิมเมล และ บอนนี่ ฮันท์ เข้าร่วม โดยที่เอลลิสเปิดเผยการมีส่วนร่วมของเธอและซิมมอนส์ใน อินสตาแกรม ดเวย์น จอห์นสัน ได้รับค่าจ้าง 50 ล้านดอลลาร์จากการมีส่วนร่วมในภาพยนตร์เรื่องนี้
การถ่ายทำเริ่มต้นในเดือนตุลาคม 2022 ที่ แอตแลนตา และเสร็จสิ้นในเดือนกุมภาพันธ์ 2023
การถ่ายทำประสบปัญหากับ ดเวย์น จอห์นสัน ที่มักจะมาสายเฉลี่ย 7-8 ชั่วโมงในการถ่ายทำและพลาดหลายวันในการถ่ายทำ โดยการล่าช้าของเขานำไปสู่การเพิ่มงบประมาณภาพยนตร์ 50 ล้านดอลลาร์ ทำให้รวมงบประมาณสูงถึง 250 ล้านดอลลาร์ ซึ่งทาง การ์เซีย ได้ปฏิเสธข้อกล่าวหานี้
ต่อมา จอห์นสัน ยอมรับว่ามีการมาสายบ่อยครั้งและเคยปัสสาวะในขวด แต่ เอวานส์ และ คาสแดน ได้ปกป้องเขา
การตอบรับ.
บ็อกซ์ออฟฟิศ.
ในสหรัฐอเมริกาและแคนาดา "เรด วัน" คาดว่าจะทำรายได้ระหว่าง 30–35 ล้านดอลลาร์จาก 4,032 โรงภาพยนตร์ โดยบางแหล่งข้อมูลอิสระคาดการณ์ว่าอาจเปิดตัวต่ำสุดที่ 25 ล้านดอลลาร์ หรือสูงสุดถึง 40 ล้านดอลลาร์ ภาพยนตร์ทำรายได้ 3.7 ล้านดอลลาร์จากการฉายคืนวันพฤหัสบดีและวันอาทิตย์
พระวัชรสัตว์

วัชรสัตว์ (Tibetan: རྡོ་རྗེ་སེམས་དཔའ། "Dorje Sempa", รูปย่อ: རྡོར་སེམས། "Dorsem") เป็นพระโพธิสัตว์ในคติศาสนาพุทธมหายานและวัชรยาน ที่ปรากฏในวรรณกรรมพุทธมากมาย ในประเด็นหลักของพระสูตรเช่น "ไวโรจนาภิสัมโพธิสูตร", "วัชรเศขรสูตร" และ "นวยูหสูตร" ในพระไตรปิฎกญิงมา และในวรรณกรรมซ็อกเซ็นมากมาย เช่น "กุลยราชตันตระ" และ "พระสูตรกระจกหทัยพระวัชรสัตว์"
ในศาสนาพุทธแบบจีนและชินกง ตามธรรมเนียมมองว่าพระวัชรสัตว์เป็นพระสังฆาจารย์ลำดับที่สอง รองจากพระไวโรจนพุทธเจ้าตามตำนานของคุไคเล่าเรื่องอ้างบันทึกของพระอโมฆวัชระว่า พระนาคารชุนพบพระวัชรสัตย์ในเสาเหล็กแห่งหนึ่งในอินเดียใต้ และประกอบพิธีอภิเษกให้พร้อมส่งมอบคำสอนที่เรียนรู้จากพระไวโรจนะในพระมหาไวโรจนสูตร กระนั้นคุไคไม่ได้กล่าวถึงรายละเอียดใดเกี่ยวกับพระวัชรสัตว์อีก
มนตร์สำคัญขอบพระวัชรสัตว์คือมนตร์ร้อยพยางค์ (หรือ พระคาถาร้อยคำ) ซึ่งปรากฏใน "สรวตถาคต-ตัตตวสังครห์" ซึ่งปรากฏหลักฐานเก่าแก่ที่สุดในรูปของบทรวมมนตร์แปลภาษาจีนของพระวัชรโพธิ (ประมาณปี 671–741) จากปี 722
วัดถ้ำเชตวัน

วัดถ้ำเชตวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสันทะ อำเภอนาน้อย จังหวัดน่าน
วัดถ้ำเชตวัน หรือ พุทธสถานถ้ำเชตวัน หรือที่ชาวบ้านเรียกกันว่า วัดครูบาน้อย ตั้งวัดเมื่อวันที่ 28 กุมภาพันธ์ พ.ศ. 2566 เป็นสถานที่ที่ ครูบาน้อย ญาณวิไชย เกจิชื่อดังแห่งเมืองน่าน เดินทางเข้าไปปฏิบัติธรรมอยู่ในถ้ำเป็นเวลา 3 ปี 3 เดือน 3 วัน เมื่อราว พ.ศ. 2555–2556 ครูบาน้อย ได้สร้าง พุทธสถานถ้ำเชตวัน จนแล้วเสร็จ ประกอบด้วยเสนาสนะคือ วิหาร ศาลาหลวง กุฏิสงฆ์ พระธาตุทันใจสหลีกู่แก้ว พระพุทธไสยาสน์ ศาลาอาคารพิพิธภัณฑ์ และพระเจ้าทันใจ เป็นต้น 
อาคารมีลักษณะศิลปะล้านนา มีพระมหาธาตุเจดีย์วัดถ้ำเชตวัน พระพุทธไสยาสน์มีความยาว 15 เมตร พระหยกขาว วิหาร ศาลาหลวง หอกลอง หอหลวงเทวดา ถ้ำธรรมชาติ พิพิธภัณฑ์ถ้ำเชตวัน พระธาตุอินทร์แขวน (จำลอง) และเทพทันใจ เป็นต้น ภายในวิหารนประดิษฐานพระพุทธรูปปางมารวิชัยองค์ใหญ่ โถงถ้ำที่มีพระพุทธรูป พระนอน พระทันใจ เจดีย์สีทอง รอยพระพุทธบาท แผ่นศิลาจารึกที่มีอักษรล้านนา (บอกเล่าเรื่องราวการสร้างวัด)
วัดเขาสมิง

วัดเขาสมิง เป็นวัดราษฎร์สังกัดคณะสงฆ์ฝ่ายธรรมยุติกนิกายตั้งอยู่ในตำบลเขาสมิง อำเภอเขาสมิง จังหวัดตราด
เมื่อ พ.ศ. 2499 พระวินัยบัณฑิต (ถาวร ฐานุตฺตโร) เจ้าอาวาสวัดคิรีวิหาร ได้ออกธุดงค์จนถึงหมู่บ้านชายธง ได้พูดคุยกับนายจุ่ม ซื่อจง ว่าถ้าสร้างวัดสักแห่งคงดี นายจุ่มเห็นดีด้วยจึงได้ถวายที่ดินสร้างวัด วัดเขาสมิงเริ่มก่อสร้างขึ้นเมื่อ พ.ศ. 2508 กว่าจะแล้วเสร็จเมื่อ พ.ศ. 2513 รวมเป็นระยะเวลา 5 ปี ตั้งวัดเมื่อวันที่ 23 เมษายน พ.ศ. 2514 และได้รับพระราชทานวิสุงคามสีมา วันที่ 25 ตุลาคม พ.ศ. 2516 ปัจจุบันมีพระครูศาสนกิจโสภณ หรือหลวงพ่อสำอางค์ เป็นเจ้าอาวาส ที่ชาวบ้านรู้จักในนาม หลวงพ่อเตี้ย ยอดวัตถุมงคลของหลวงพ่อ สำอางค์ เช่น "เสือแกะไม้ขนุน" และ "เทียนสะเดาะเคราะห์ 3 กษัตริย์" 
สิ่งก่อสร้างภายในวัดมีอุโบสถ ด้านในมีพระประธานองค์ใหญ่ อุโมงค์เสือ ชาวบ้านเรียกกันว่า ปู่เสือสมิงมล ภายในมีลักษณะคล้ายถ้ำ มีรูปปั้นเสือตัวใหญ่และตัวเล็ก
วัดหนองบอน (จังหวัดตราด)

วัดหนองบอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบอน อำเภอบ่อไร่ จังหวัดตราด ปัจจุบันมีพระครูโอภาสสุตาภิมณฑ์ (สว่าง อาสโภ ป.ธ.3) เป็นเจ้าอาวาส
วัดหนองบอน หรือชาวบ้านเรียกว่า วัดใหญ่ ตั้งวัดเมื่อวันที่ 8 มิถุนายน พ.ศ. 2522 ได้รับพระราชทานวิสุงคามสีมาเมื่อวันที่ 10 กุมภาพันธ์ พ.ศ. 2535
ภายในวัดมีหอวัฒนธรรมนิทัศน์เหมืองพลอย ก่อตั้งขึ้นเมื่อ พ.ศ. 2540 มีการจัดนิทรรศการแยกเป็นหัวข้อต่าง ๆ ดังนี้ หินเปลือกโลก แร่ในชีวิตประจำวัน รัตนชาติ แผนคุมการขุดเจาะ การแสดงภาพถ่ายการทำพลอย ห้องไดโนเสาร์ และซากดึกดำบรรพ์ ลักษณะของห้องจัดแสดงนิทรรศการเป็นโถงขนาดใหญ่
วัดหนองบอน (จังหวัดฉะเชิงเทรา)

วัดหนองบอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาหินซ้อน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 23 ไร่ 
วัดหนองบอนตั้งเมื่อวันที่ 31 มกราคม พ.ศ. 2528 ผู้บริจาคที่ดินให้สร้างวัด คือนายจันที เชาว์โชติ และผู้มีจิตศรัทธาได้บริจาคเงินซื้อที่ดินถวายวัด ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552
อาคารเสนาสนะประกอบด้วย อุโบสถ กว้าง 7 เมตร ยาว 24 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก วิหาร กว้าง 4 เมตร ยาว 8 เมตร เป็นอาคารคอนกรีตเสริมเหล็ก สร้างเมื่อ พ.ศ. 2538 ศาลาการเปรียญ กว้าง 14 เมตร ยาว 28 เมตร สร้างเมื่อ พ.ศ. 2524 เป็นอาคารไม้ กุฏิสงฆ์ จำนวน 4 หลัง เป็นอาคารคอนกรีตเสริมเหล็ก ปูชนียวัตถุ ได้แก่ พระประธานประจำอุโบสถ 1 องค์ ขนาดหน้าตักกว้าง 69 นิ้ว สร้างเมื่อ พ.ศ. 2542 พระพุทธรูปโสธรจำลอง 1 องค์ ขนาดหน้าตักกว้าง 29 นิ้ว สร้างเมื่อ พ.ศ. 2523 พระพุทธรูปโสธรจำลอง 1 องค์ ขนาดหน้าตักกว้าง 39 นิ้ว สร้างเมื่อ พ.ศ. 2539 พระพุทธรูปศิลปะอู่ทอง 1 องค์ ขนาดหน้าตักกว้าง 39 นิ้ว สร้างเมื่อ พ.ศ. 2539 วัดยังมีพิพิธภัณฑ์พื้นบ้านวัดหนองบอน โดยมีการจัดแสดงข้าวของเครื่องใช้โบราณ เช่น เกวียนที่ยังสามารถใช้งานได้จริงถึง 5 เล่ม ไม้ซุง เครื่องโม้ เป็นต้น
แกลเอ (จังหวัดโฮร์โมซกอน)

แกลเอ  เป็นหมู่บ้านในตำบลแจฆีเนโชมอลี อำเภอแจฆีน เทศมณฑลรูดอน จังหวัดโฮร์โมซกอน ประเทศอิหร่าน
ประชากร.
จากสำมะโนแห่งชาติ พ.ศ. 2549 หมู่บ้านนี้มีประชากร 1,241 คนใน 271 ครัวเรือน สำมะโนต่อมาใน พ.ศ. 2554 ระบุไว้ที่ 1,206 คนใน 311 ครัวเรือน สำมะโนใน พ.ศ. 2559 ระบุประชากรในหมู่บ้านที่ 1,373 คนใน 387 ครัวเรือน ถือเป็นหมู่บ้านที่มีประชากรมากที่สุดในตำบลนี้
เฉลิมฉาน ยศวิริยะพาณิชย์

เฉลิมฉาน ยศวิริยะพาณิชย์ ชื่อเล่น ต่อ เป็นนักกีฬาขี่ม้าทีมชาติไทย ในประเภทศิลปะบังคับม้า รวมถึงเป็นผู้ดำรงตำแหน่งรองเลขาธิการ และกรรมการฝ่ายพัฒนากีฬา สมาคมกีฬาขี่ม้าแห่งประเทศไทย
ประวัติ.
เฉลิมฉานเป็นบุตรชายคนเล็กของฉายฉานและศุภรัศมิ์ ยศวิริยะพาณิชย์ เขาเริ่มหัดขี่ม้าเมื่ออายุ 5 ขวบ และเรียนขี่ม้าอย่างจริงจังเมื่ออายุ 9 ขวบ โดยมีพันเอก เฟื่องวิชชุ์ อนิรุทธเทวา เป็นครูสอนขี่ม้าคนแรก และภายหลัง เฉลิมฉานได้เป็นผู้ช่วยเลขาธิการสมาคมกีฬาขี่ม้าแห่งประเทศไทย
เฉลิมฉานได้รับรางวัลเหรียญเงินจากการแข่งศิลปะบังคับม้าประเภททีมในกีฬาขี่ม้าในซีเกมส์ 2017 ที่ประเทศมาเลเซีย ต่อมา เขาได้รับรางวัลเหรียญทองแดงจากการแข่งศิลปะบังคับม้าประเภททีมในกีฬาขี่ม้าในเอเชียนเกมส์ 2018 ที่จาการ์ตาอินเตอร์เนชันแนลอีเควสเทรียนพาร์ก ประเทศอินโดนีเซีย
วีระยุทธ กาญจน์ชูฉัตร

รองศาสตราจารย์ วีระยุทธ กาญจน์ชูฉัตร (เกิด 16 พฤษภาคม พ.ศ. 2522) ชื่อเล่น ต้น เป็นนักการเมืองชาวไทย ปัจจุบันดำรงตำแหน่งเป็นรองหัวหน้าพรรคประชาชน ฝ่ายยุทธศาสตร์การเมืองและที่ปรึกษาด้านนโยบาย อดีตทีมเศรษฐกิจพรรคก้าวไกล อดีตที่ปรึกษาหัวหน้าพรรค และที่ปรึกษาประจำคณะกรรมาธิการการพัฒนาเศรษฐกิจ
ประวัติ.
วีระยุทธเกิดเมื่อวันที่ 16 พฤษภาคม พ.ศ. 2522 สำเร็จการศึกษาปริญญาตรีด้านวิศวกรรมศาสตร์ ปริญญาโทด้านเศรษฐศาสตร์ จุฬาลงกรณ์มหาวิทยาลัย และระดับปริญญาเอกด้านการพัฒนา (Development Studies) จากมหาวิทยาลัยเคมบริดจ์ สหราชอาณาจักร โดยทำวิทยานิพนธ์เรื่อง "Deficiency by design: institutional persistence and economic development in Thailand" ภายใต้อาจารย์ที่ปรึกษา Ha-Joon Chang
การทำงาน.
วีระยุทธเป็นนักวิชาการด้านนโยบายสาธารณะจาก National Graduate Institute for Policy Studies ซึ่งเป็นมหาวิทยาลัยด้านนโยบายเศรษฐกิจของญี่ปุ่น โดยปัจจุบันดำรงตำแหน่งรองศาสตราจารย์ด้วย นอกจากนี้ยังเคยทำงานวิจัยร่วมกับ Overseas Development Institute (ODI) และอังค์ถัดด้านนโยบายการพัฒนาในเอเชียและแอฟริกา
การเมือง.
วีระยุทธได้รับการชักชวนจาก ธนาธร จึงรุ่งเรืองกิจ ให้มาร่วมงานกับ พรรคอนาคตใหม่ และวีระยุทธเป็นผู้คิดนโยบายไทย 2 เท่า ของพรรคอนาคตใหม่อีกด้วย
วันที่ 22 มีนาคม พ.ศ. 2566 พรรคก้าวไกลได้เปิดตัวทีมเศรษฐกิจก้าวไกล โดยวีระยุทธเป็น 1 ใน 7 สมาชิกด้วย
วันที่ 23 กันยายน พ.ศ. 2566 ภายหลังจากการประชุมของพรรคก้าวไกล โดย ชัยธวัช ตุลาธน เข้ารับตำแหน่งหัวหน้าพรรคต่อจาก พิธา ลิ้มเจริญรัตน์ วีระยุทธก็ได้รับแต่งตั้งให้ดำรงตำแหน่งที่ปรึกษาหัวหน้าพรรค ควบคู่กับ เดชรัต สุขกำเนิด โดยมีพิธาเป็นประธานที่ปรึกษา
วีระยุทธถูกจับตามองจากสื่อมวลชน ว่าจะเป็น 1 ใน 3 ตัวเต็งหัวหน้าพรรคใหม่ หากว่าพรรคก้าวไกลถูกยุบ โดยมี ศิริกัญญา ตันสกุล และ ณัฐพงษ์ เรืองปัญญาวุฒิ อยู่ในรายชื่ออีกด้วย อย่างไรก็ตาม ภายหลังจากที่พรรคก้าวไกลถูกยุบ วีระยุทธได้ย้ายไปสังกัดพรรคประชาชน และมิได้รับตำแหน่งหัวหน้าพรรค โดยมีณัฐพงษ์เป็นหัวหน้าพรรค และวีระยุทธได้รับการแต่งตั้งเป็นรองหัวหน้าพรรคในเวลาต่อมา
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย และอำเภอลานกระบือ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, อำเภอไทรงาม และอำเภอคลองลาน
อุทยานแห่งชาติคีรีรมย์

อุทยานแห่งชาติคีรีรมย์  มีชื่อทางการว่า อุทยานแห่งชาติพระสุรามริต-กุสมะ คีรีรมย์  เป็นอุทยานแห่งชาติในประเทศกัมพูชาที่ตั้งอยู่ทางตะวันออกของทิวเขาบรรทัดในบริเวณความสูงเฉลี่ย ถือเป็นอุทยานแห่งแรกของประเทศกัมพูชาที่ได้รับการกำหนดอย่างเป็นทางการ โดยสถาปนาใน ค.ศ. 1993
รายละเอียด.
ความหมายของ "คีรีรมย์" คือ "ภูเขาความสุข" ชื่อนี้ได้รับพระราชทานจากพระบาทสมเด็จพระสีสุวัตถิ์ มุนีวงศ์เมื่อคริสต์ทศวรรษ 1930 ชื่อเก่าของพื้นที่นี้คือ พนมวรวงศ์สุรวงศ์ เนื่องจากเนินเขาหลักสองแห่งมีความเชื่อมโยงกับตำนานที่มีชื่อเสียงของกัมพูชาเกี่ยวกับเจ้าชายพี่น้องสององค์นามว่าวรวงศ์และสุรวงศ์
อ่าวเซนต์ลอว์เรนซ์

อ่าวเซนต์ลอว์เรนซ์  เป็นชายขอบเขตแดนของรัฐเกแบ็ก รัฐนิวบรันสวิก รัฐโนวาสโกเชีย รัฐพรินซ์เอดเวิร์ดไอแลนด์ รัฐนิวฟันด์แลนด์และแลบราดอร์ ประเทศแคนาดา รวมถึงแซ็งปีแยร์และมีเกอลงซึ่งเป็นดินแดนอาณานิคมโพ้นทะเลของประเทศฝรั่งเศสในอเมริกาเหนือ
อ่าวเซนต์ลอว์เรนซ์เชื่อมต่อกับเกรตเลกส์กับมหาสมุทรแอตแลนติกโดยผ่านแม่น้ำเซนต์ลอว์เรนซ์
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย และอำเภอลานกระบือ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, อำเภอไทรงาม และอำเภอคลองลาน
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย และกิ่งอำเภอลานกระบือ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, อำเภอไทรงาม และกิ่งอำเภอคลองลาน
เตรนโต

เตรนโต  เป็นนครบนฝั่งแม่น้ำอาดีเจ ในแคว้นเตรนตีโน-อัลโตอาดีเจ ประเทศอิตาลี โดยเป็นเมืองหลักของแคว้น ในศตวรรษที่ 16 เมืองเคยเป็นที่ประชุมการสังคายนาแห่งเทรนต์ เคยเป็นส่วนหนึ่งของจักรวรรดิออสเตรียและจักรวรรดิออสเตรีย-ฮังการี จนผนวกเป็นของราชอาณาจักรอิตาลีเมื่อ ค.ศ. 1919 เมืองมีประชากร 118,142 คน เตรนโตเป็นเมืองใหญ่เป็นอันดับ 3 ของอิตาลีบริเวณเทือกเขาแอลป์ และเป็นเมืองใหญ่อันดับ 2 ของภูมิภาคทีโรล
เมืองมักติดอยู่อันดับสูง ๆ ในบรรดาเมืองในอิตาลีทางด้านคุณภาพชีวิต มาตรฐานการครองชีพ และโอกาสทางด้านธุรกิจ โดยครองอันดับ 3 เมื่อปี 2023 เตรนโตเป็นหนึ่งในเมืองที่ร่ำรวยที่สุดของประเทศและเจริญที่สุดของจังหวัด เป็นหนึ่งในเมืองที่ร่ำรวยที่สุดของอิตาลี มีค่าผลิตภัณฑ์มวลรวมภายในประเทศต่อหัวที่ €46,100 และค่าผลิตภัณฑ์มวลรวมภายในประเทศที่เป็นตัวเงิน (Nominal GDP) ที่ €25.5 พันล้าน เมื่อปี 2023
กวอกโห่วทาวเวอร์

กวอกโห่วทาวเวอร์  เป็นตึกระฟ้ามิกซ์ยูสในตันจงปาการ์ ในเขตดาวน์ทาวน์คอร์ของประเทศสิงคโปร์ ด้วยความสูง ในปัจจุบันถือเป็นอาคารที่สูงที่สุดในประเทศสิงคโปร์ ทำลายสถิติเดิมของยูโอบีพลาซา, วันรัฟเฟิลส์เพลส และ เรพับลิกพลาซา ที่ครองตำแหน่งมากว่า 20 ปี
ภูมิหลัง.
เดิมทีอาคารมีชื่อว่า ตันจงปาการ์เซ็นเตอร์ (Tanjong Pagar Centre) เป็นอาคารความสูง 65 ชั้น ขนาด 1.7 ล้านตารางฟุต พัฒนาโดยบริษัทสัญชาติฮ่องกง กวอกโห่วแลนด์ (GuocoLand; 國浩) ออกแบบโดยสกิดมอร์ โอวิงส์ แอนด์ แมริล ปัจจุบันเป็นที่ตั้งของสำนักงานใหญ่ของกอกโห่วแลนด์ในสิงคโปร์ และเป็นตึกระฟ้าแห่งเดียวในประเทศที่เกินความสูงที่รัฐบาลกำหนดไว้ที่ 280 เมตร บนอาคารมีสวนดาดฟ้า, อะพาร์ตเมนต์ในชื่อวอลลิคเรสซิเดนส์ (Wallich Residence) และโรงแรมโดยเครือโซฟีเทล
อาคารได้รับรางวัลเวิลด์อาคีเท็กเชอร์นิวส์มิกซ์ยูส ในหมวดหมู่ฟิวเชอร์โปรเจ็กต์ ประจำปี 2014
ผู้อยู่อาศัยที่มีชื่อเสียง.
ในปี 2019 นักออกแบบชาวอังกฤษ เจมส์ ไดสัน ซื้อเพนต์เฮาส์สามห้องคู่ขนาด บนยอดอาคาร ด้วยราคา £43 ล้าน (US$52.8 ล้าน) ก่อนที่เขาจะขายต่อในปี 2020 ด้วยราคา £36 ล้าน ให้กับนักธุรกิจชาวจีน-อเมริกัน เลียว โคกวาน
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย และกิ่งอำเภอลานกระบือ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, กิ่งอำเภอไทรงาม และกิ่งอำเภอคลองลาน
ฮ้อป่าวิลลา

ฮ้อป่าวิลลา  หรือที่นิยมเรียกทับศัพท์อิงภาษาอังกฤษว่า ฮอว์พาร์วิลลา  เป็นสวนสนุกบนถนนปาซีร์ปันจัง ประเทศสิงคโปร์ ภายในประกอบด้วยประติมากรรมมากกว่า 1,000 ชิ้น และฉากจำลองขนาดใหญ่กว่า 150 ฉาก ที่แสดงเรื่องราวจากปรัมปราจีน, ศาสนาพื้นบ้านจีน, ศาสนาพุทธ, ศาสนาเต๋า และลัทธิขงจื๊อ ระหว่างทศวรรษ 1970 ถึง 1980 สวนนี้เป๋นสถานที่ท่งอเที่ยวที่สำคัญ ปัจจุบันมียอดเข้าชมมากกว่า 1 คนต่อปี และได้รับการยอมรับให้เป็นหนึ่งในมรดกทางวัฒนธรรมของประเทศ ณ ปี 2018 บริษัทผู้บริหารสวน เจอร์นีส์ ไพรเวต ลิมิเต็ด (Journeys Pte Ltd) มีความพยายามในการฟื้นฟูสวนซึ่งยังคงดำเนินต่อไปด้วยการจัดกิจกรรมตามธีมต่าง ๆ และการวางแผนและก่อสร้างพิพิธภัณฑ์เสริม
ประวัติศาสตร์.
พี่น้องชาวจีน-พม่า อ๋อ บุ๋น ฮ้อ และ อ๋อ บุ๋น ป่า ผู้พัฒนายาหม่องตราเสือ ย้ายธุรกิจจากพม่ามายังสิงคโปร์ในปี 1926 สถานที่ตั้งของสวนซึ่งในตอนนั้นอยู่หน้าเนินเขาเล็ก หันหน้าออกสู่ช่องแคบสิงคโปร์ ถือว่าถูกต้องตามศาสตร์ฮวงจุ้ย ที่ดินดังกล่าวถูกซื้อในปี 1935 และเริ่มการก่อสร้างฮ้อป่าวิลลาในระยะเวลาสองปี ออกแบบโดยหอ กว่อง ยู ด้วยศิลปกรรมแบบอาร์ตเดโก ระหว่างสงครามโลกครั้งที่สอง สวนถูกญี่ปุ่นทิ้งระเบิด และเข้ายึดครอง ก่อนจะถูกรื้อถอนหลังสงครามสิ้นสุด ระหว่างปี 1937 จนเสียชีวิตในปี 1954 บุ๋น หอ ได้จ้างช่างสร้างรูปปั้นและฉากจำลองในสวนที่จะใช้สอนคุณค่าแบบจีนธรรมเนียม ผู้ใหญ่ชาวสิงคโปร์จำนวนมากในผลการสำรวจปี 1995 ระบุว่ามีความทรงจำเคยมายังฮ้อป่าวิลลาเมื่อตอนตนเป็นเด็กและได้เรียนรู้เรื่องราววัฒนธรรมจีนและจริยศาสตร์จีน
ในทศวรรษ 1980 กรมการท่องเที่ยวสิงคโปร์เริ่มทำการฟื้นฟูสวนในฐานะส่วนหนึ่งของการผลักดันสิงคโปร์ในฐานะจุดหมายปลายทาง “ความเร้นลับอย่างโลกตะวันออก” (oriental mystique) ซึ่งดำเนินไปพร้อมกับการฟื้นฟูย่านไชนาทาวน์ และ ลิตเติลอินเดีย ในปี 1988 กรมการท่องเที่ยวได้เปลี่ยนชื่อสวนจากสวนไทเกอร์บาล์มซึ่งตั้งชื่อตามผลิตภัณฑ์ยาหม่องตราเสือ เป็นชื่อ "โลกมังกรฮ้อป่าวิลลา" โดย "ฮ้อ ป่า" มาจากชื่อพี่น้องตระกูลอ๋อ และยังมีความหายถึงเสือโคร่งและเสือดาว ตามลำดับ
เดอะเจ็ทบอยแบงเกอร์สฟรอมเอ็กไซล์ไทรบ์

เดอะเจ็ทบอยแบงเกอร์ส ฟรอม เอ็กไซล์ไทรบ์ (ญี่ปุ่น: ザ・ジェット ボーイ バンガーズ フロム エグザイル トライブ,อังกฤษ: THE JET BOY BANGERZ from EXILE TRIBE หรือรู้จักในชื่อ เดอะเจ็ทบอยแบงเกอร์ส (THE JET BOY BANGERZ)) เป็นวงบอยแบนด์ร้องและเต้นสัญชาติญี่ปุ่น มีสมาชิก 10 คน ก่อตั้งและบริหารโดยสังกัดแอลดีเอช และเซ็นสัญญากับค่ายเพลงโซนี่มิวสิคเรดคอร์ดส และวงได้เป็นส่วนหนึ่งของวงเอ็กไซล์ไทรบ์ พวกเขาเปิดตัวด้วยซิงเกิ้ลแรก "Jettin" เมื่อวันที่ 23 สิงหาคม 2023
 ประกาศชื่อแฟนคลับในวันที่ 31 พฤษภาคม 2023
ยาหม่องตราเสือ

ยาหม่องตราเสือ (Tiger Balm) เป็นยาหม่องแก้ปวดชนิดร้อน ผลิตและจัดจำหน่ายโดยบริษัทสัญชาติสิงคโปร์ ฮ้อป่าเฮลธ์แคร์ ใช้งานสำหรับแก้ปวดภายนอก
ประวัติศาสตร์.
ผลิตภัณฑ์เดิมก่อนที่จะเป็นยาหม่องตราเสือ มีชื่อว่า บันกิมอิ๋ว (Ban Kin Yu) ซึ่งพัฒนาขึ้นในคริสต์ทศวรรษ 1870 ในย่างกุ้ง แคว้นพม่าในอาณานิคมอังกฤษ โดยหมอยาสมุนไพร อ๋อ ชู่ คิม บุตรของหมอยาสมุนไพรชาวฮักกาจากจงชวน มณฑลฝูเจี้ยน ประเทศจีน เขาถูกบิดาส่งมาย่างกุ้งในคริสต์ทศวรรษ 1860 เพื่อช่วยงานในร้านยาสมุนไพรของลุง อ๋อ ชู่ คิม ต่อมาได้ก่อตั้งบริษัท อิ๊ง อัน ต๋อง (Eng Aun Tong 永安堂; "โถงแห่งสันติสุขนิรันดร์") เมื่อกำลังจะเสียชีวิตในปี ค.ศ. 1908 เขาได้ขอให้บุตรทั้งสอง อ๋อ บุ๋น หอ และ อ๋อ บุ๋น ป่า พัฒนาผลิตภัณฑ์นี้จนสมบูรณ์แบบ ในปี ค.ศ. 1918 ได้เปลี่ยนชื่อผลิตภัณฑ์เป็น "ยาหม่องตราเสือ" เพื่อให้เป็นที่นิยมในวงกว้างขึ้น ภายในปี ค.ศ. 1918 ตระกูลอ๋อได้กลายมาเป็นหนึ่งในตระกูลที่ร่ำรวยที่สุดในย่างกุ้ง และภายในคริสต์ทศวรรษ 1920 พี่น้องคู่นี้ได้ผลักดันบริษัท อึ๊ง อัน ต๋อง จนกลายมาเป็นอาณาจักรธุรกิจที่ประสบความสำเร็จอย่างมาก ผลิตและวางายผลิตภัณฑ์ยาซึ่งรวมถึงยาหม่องตราเสือด้วย ยาหม่องตราเสือขายดีในพม่า รวมถึงส่งออกไปจำหน่ายในจีน ญี่ปุ่น และประเทศอื่นในเอเชียตะวันออกเฉียงใต้ 
พี่น้องอ๋อได้ย้ายมายังสิงคโปร์ในคริสต์ทศวรรษ 1920 เนื่องจากปัญหากับรัฐบาลเจ้าอาณานิคมอังกฤษ และเปิดสาขาแรกบนถนนอาโมย ก่อนย้ายไปถนนเซซิล และยังอาคารเลขที่ 89 ถนนนีล ตระกูลอ๋อยังก่อตั้งสวนไทเกอร์บาล์มขึ้นในฮ่องกง สิงคโปร์ และที่มณฑลฝูเจี้ยนในจีน ในปี ค.ศ. 1935, 1937 และ 1946 ตามลำดับ เพื่อใช้สนับสนุนการขายผลิตภัณฑ์ บุ๋น หอ ยังก่อตั้งหนังสือพิมพ์ขึ้นในจีนกับสิงคโปร์ ลูกสาวของเขาเคยกล่าวว่าบิดาเสียเงินโฆษณาไปเยอะมากจนถึงขั้นที่ "เขาคิดว่าการเปิดหนังสือพิมพ์เองสักสองสามหัวน่าจะประหยัดกว่า"
ณ ปี ค.ศ. 2018 ยาหม่องตราเสือผลิตสินค้า 10 ชนิดในชื่อการค้าของตราเสือ วางจำหน่ายในมากกว่า 100 ประเทศทั่วโลก และมีรายได้ #เปลี่ยนทาง ณ ปี ค.ศ. 2015 โดยยอดขายในอินเดียประเทศเดียวอยู่ที่ ₹85 โคร (US$12.43 ล้าน) ณ ปี ค.ศ. 2018 ยาหม่องตราเสือในประเทศอินเดียผลิตในเมืองไฮเดอราบัด และวางขายโดยอัลเคมแลบอราทอรีส์
ส่วนประกอบ.
องค์ประกอบส่วนที่เหลือของทั้งสองสูตรคือเยลลีปิโตรเลียม และ พาราฟีน
บัตติกาโลอา

บัตติกาโลอา (อักษรโรมัน: Batticaloa) หรือ มฑกลปุวะ ("มะทะกะละปุวะ") หรือ มัฏฏักกะฬัปปุ  เป็นนครในจังหวัดบูรพา ประเทศศรีลังกา อดีตศูนย์กลางการปกครองของจังหวัด ปัจจุบันเป็นศูนย์กลางการปกครองของอำเภอมฑกลปุวะ เป็นที่ตั้งของมหาวิทยาลัยบูรพาศรีลังกา และมีความสำคัญในฐานะศูนย์กลางการค้าของจังหวัด
ชื่อ บัตติกาโลอา เป็นชื่อจากภาษาโปรตุเกส บาติกาโลอา  ซึ่งเพี้ยนมาจากชื่อเดิมในภาษาทมิฬ "มัฏฏักกะฬัปปุ" ซึ่งแปลว่า บึงโคลน ในมัฏฏักกะฬัปปุ มานมิยัม ระบุว่าชื่อมาจากคำทมิฬ "มัฏฏุ" (மட்டு) ซึ่งมาจากคำว่า "มัฏฏัม" (மட்டம்) แปลว่า 'เรียบ' และชื่อทางภูมิศาสตร์ กะฬัปปุ ชื่อเล่นของเมืองคือ "ดินแดนที่ปลาขับร้อง" ("มีน ปาฏุม เตน นาฏุ") เนื่องมาจากเสียงเพลงที่เชื่อว่ามาจากสัตว์ใต้น้ำในลากูนบัตติกาโลอา ใกล้กับสะพานกัลลฑิ ซึ่งมีการบันทึกได้และเผยแพร่โดยองค์การกระจายเสียงศรีลังกาในคริสต์ทศวรรษ 1960
กองกำลังชั่วคราวรักษาความมั่นคงแห่งสหประชาชาติสำหรับเอบิเย

กองกำลังชั่วคราวรักษาความมั่นคงแห่งสหประชาชาติสำหรับเอบิเย  เป็นกองกำลังรักษาสันติภาพของสหประชาชาติในเอบิเย ซึ่งอยู่ระหว่างการต่อสู้ระหว่างสาธารณรัฐซูดานและสาธารณรัฐซูดานใต้ กองกำลังชั่วคราวรักษาความมั่นคงแห่งสหประชาชาติสำหรับเอบิเยได้รับการอนุมัติเมื่อวันที่ 27 มิถุนายน พ.ศ. 2554 โดยคณะมนตรีความมั่นคงแห่งสหประชาชาติในข้อมติคณะมนตรีความมั่นคงแห่งสหประชาชาติที่ 1990 หลังจากความขัดแย้งในคอร์โดฟานใต้ปะทุขึ้นเมื่อต้นเดือนมิถุนายน พ.ศ. 2554 กองทัพบกเอธิโอเปียเป็นกองทัพที่มีกำลังพลมากที่สุด และในปี พ.ศ. 2561 กองทัพเอธิโอเปียเป็นกองทัพที่มีกำลังพลเพียงกองเดียวในการปฏิบัติการ
ผู้บัญชาการ.
ในช่วงเริ่มแรกของปฏิบัติการ ตำแหน่งหัวหน้าภารกิจและผู้บังคับบัญชากองกำลังจะดำรงตำแหน่งร่วมกันโดยบุคคลเดียวกัน ตั้งแต่ปี พ.ศ. 2557 เป็นต้นมา ตำแหน่งทั้งสองตำแหน่งจะดำรงตำแหน่งแยกบุคคลกัน
ตั้งแต่วันที่ 28 มกราคม พ.ศ. 2558 หัวหน้าคณะผู้แทน คือ Haile Tilahun Gebremariam ตั้งแต่เดือนเมษายน พ.ศ. 2561 ผู้บัญชาการ คือ พลตรี Gebre Adhana Woldezgu
ประเทศผู้มีส่วนสนับสนุน.
ณ วันที่ 31 พฤษภาคม พ.ศ. 2561 จำนวนบุคลากรทั้งหมดในภารกิจนี้คือ 4,571 คน ซึ่งเกือบทั้งหมดเป็นชาวเอธิโอเปีย
พรรคประชาไทย

พรรคประชาไทย สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
มาซาโยชิ อิโต

มาซาโยชิ อิโต (15 ธันวาคม ค.ศ. 1913 – 21 พฤษภาคม ค.ศ. 1994) เป็นบุคคลทางการเมืองชาวญี่ปุ่นที่ดำรงตำแหน่งรักษาการนายกรัฐมนตรีญี่ปุ่นใน ค.ศ. 1980 หลังการเสียชีวิตอย่างกระทันหันของมาซาโยชิ โอฮิระ จากนั้นจึงดำรงตำแหน่งรัฐมนตรีว่าการกระทรวงต่างประเทศของญี่ปุ่นใน ค.ศ. 1980 ถึง 1981
ชีวิตช่วงต้น.
อิโตเกิดในวันที่ 15 ธันวาคม ค.ศ. 1913 ที่ ไอซูวากามัตสึ จังหวัดฟูกูชิมะ ซึ่งปู่ของเขาเป็นสมาชิกตระกูลไอซุ
อาชีพ.
หลังมาซาโยชิ โอฮิระเสียชีวิต อิโตกลายเป็นรักษาการนายกรัฐมนตรีประมาณเดือนหนึ่ง ในช่วงนั้นเขาได้รับรายงานจากคณะศึกษาความมั่นคงแห่งชาติในเดือนกรกฎาคมที่สนับสนุนให้อิโตเพิ่มความสัมพันธ์ญี่ปุ่น–สหรัฐให้มากขึ้น ในขณะเดียวกันก็เพิ่มสถานะการพึ่งตัวเองของกองทัพญี่ปุ่นในแง่ของการพัฒนาภายในเอเชียฝ่ายสังคมนิยม เช่น สงครามจีน-เวียดนามและสงครามโซเวียต–อัฟกานิสถาน ซึ่งดูเหมือนจะส่งสัญญาณถึงการลดอำนาจของสหรัฐในทวีปนี้ หลังจากช่วงนี้ อิโตดำรงตำแหน่งรัฐมนตรีว่าการกระทรวงต่างประเทศในเดือนกรกฎาคม ค.ศ. 1980 ถึงพฤษภาคม ค.ศ. 1981 ในคณะรัฐมนตรีเซงโก ซูซูกิ แต่เขาลาออกจากตำแหน่งนี้หลังจากที่ชาวอเมริกันแสดงความไม่พอใจต่อสิ่งที่รัฐบาลสหรัฐฯ มองว่ารัฐบาลญี่ปุ่นกำลังแยกตัวออกจากพันธมิตรทางทหารระหว่างสหรัฐและญี่ปุ่น หลังจากการพัฒนาด้านสงครามในเอเชียที่กล่าวถึงก่อนหน้านี้
อิโตได้รับชื่อเสียงในฐานะนักการเมืองที่ "ใสสะอาด" และซื่อสัตย์ ผู้ไม่เคยติดอยู่ในเหตุการณ์อื้อฉาว และด้วยเหตุนี้ เขาจึงได้รับการเสนอชื่อให้เป็นผู้สืบทอดตำแหน่งต่อจากนายกรัฐมนตรีโนโบรุ ทาเกชิตะ หลังจากที่เขาลาออกด้วยความเสื่อมเสียศักดิ์ศรีเนื่องมาจากเรื่องอื้อฉาวการรับสมัคร แม้ว่าอิโตจะแสดงความสงสัยว่าพรรคแอลดีพีจริงจังกับการปฏิรูปหรือไม่ หลังจากหัวหน้าพรรคชั้นนำปฏิเสธวาระการปฏิรูปที่ครอบคลุมของเขา และด้วยเหตุนี้ อิโตจึงปฏิเสธข้อเสนอนี้
ชีวิตส่วนตัว.
อิโตคลั่งไคล้ภาพยนตร์และเป็นแฟนคลับของมิตสึโกะ โมริ อิโตเสียชีวิตขณะสู้กับเบาหวานในวันที่ 21 พฤษภาคม ค.ศ. 1994
มิตสึโกะ โมริ

มิตสึโกะ โมริ (9 พฤษภาคม ค.ศ. 1920 – 10 พฤศจิกายน ค.ศ. 2012) ชื่อจริง มิตสึ มูรากามิ  เป็นนักแสดงหญิงชาวญี่ปุ่น
ภูมิหลัง.
ในเดือนพฤษภาคม ค.ศ. 2009 เธอกลายเป็นนักแสดงคนแรกในประเทศญี่ปุ่นที่ทำการแสดงละครเวที "โฮโรกิ" (#เปลี่ยนทาง , #เปลี่ยนทาง ถึง 2,000 ครั้ง เธอเกิดที่เกียวโต ประเทศญี่ปุ่น
เมื่อวันที่ 11 พฤษภาคม ค.ศ. 2009 ทาเกโอะ คาวามูระประกาศว่าโมริจะได้รับรางวัลโคกูมินเอโยโช (People's Honour Award)
โมริเสียชีวิตในโรงพยาบาลที่โตเกียวเมื่อวันที่ 10 พฤศจิกายน ค.ศ. 2012 ด้วยอายุ 92 ปี
บรรณาการ.
เมื่อวันที่ 1 กรกฎาคม ค.ศ. 2021 กูเกิลฉลองวันเกิดของเธอผ่านกูเกิล ดูเดิล
ยุทธการที่แม่น้ำฮั่นซุย

ยุทธการที่แม่น้ำฮั่นซุย เป็นการสู้รบระหว่างขุนศึกเล่าปี่กับโจโฉในเดือนเมษายน ค.ศ. 219 เมื่อช่วงต้นของยุคสามก๊กในประวัติศาสตร์จีน ยุทธการนี้เป็นการปะทะครั้งใหญ่รอบสุดท้ายในยุทธการที่ฮันต๋งที่จบลงด้วยชัยชนะของเล่าปี่และภายหลังประกาศตนเองเป็นอ๋องแห่งฮันต๋ง
ภูมิหลัง.
แฮหัวเอี๋ยนขุนพลของโจโฉพ่ายแพ้และถูกสังหารโดยฝ่ายเล่าปี่ในยุทธการที่เขาเตงกุนสันเมื่อเดือนกุมภาพันธ์ ค.ศ. 219 เพื่อเป็นการตอบโต้ โจโฉจึงได้นำทัพขนาดใหญ่พร้อมด้วยธัญพืชนับล้านไปช่วยเหลือกองทัพของเขา โจโฉต้องการโจมตีค่ายของฝ่ายเล่าปี่ที่ทางใต้ของแม่น้ำฮั่นซุย ดังนั้น ฝ่ายเล่าปี่จึงส่งขุนพลเตียวจูล่งและฮองตงไปป้องกันบริเวณนี้ ภายหลังเมื่อฮองตงกับทหารไปยึดเสบียงของศัตรู เตียวจูล่งกับเตียวคี (張著 "จาง จู้") ผู้ใต้บังคับบัญชายังคงอยู่ในค่ายหลักกับเตียวเอ๊กเพื่อความปลอดภัยจนกว่าพวกเขาจะกลับมา
การรบ.
ฮองตงนำทัพบางส่วนไปยึดเสบียงธัญพืชของโจโฉที่เก็บไว้ในเทือกเขาทางเหนือ เตียวจูล่งกับทัพของเขาช่วยเหลือฮองตงในภารกิจนี้ เมื่อฮองตงจากไปนานกว่าปกติ เตียวจูล่งรู้สึกกังวลว่ามีอะไรเกิดขึ้นกับเขา และออกจากค่ายพร้อมกับทหารม้าเบาประมาณ 10 นายเพื่อตามถาทัพของฮองตง ขณะที่ตามหา เตียงจูล่งกับทหารม้าเบาเผชิญหน้ากับทัพหลักของโจโฉและเมื่อทหารของโจโฉเข้าสงครามมากขึ้นเรื่อย ๆ ก็ต้องสู้รบกัน กระนั้นเตียวจูล่งกับจำนวนหนึ่งบุกโจมตีกลุ่มทหาร ในเวลาเดียวกัน เตียวจูล่งโจมตีและถอยทัพ แต่สามารถเอาชนะกองทัพที่ใหญ่กว่าได้
ทหารของโจโฉรวมกลุ่มกันใหม่ แต่เตียวจูล่งกับทหารม้าของเขาฝ่าออกไปได้และนำพวกเขากลับไปยังค่ายหลัก ในการสู้รบนี้ นายทหารเตียวคี (張著 "จาง จู้") ได้รับบาดเจ็บ ทำให้ไม่สามารถถอยทัพได้ เตียวจูล่งหันหลังกลับช่วยเหลือเตียวคี และนำเขากลับไปที่ค่าย อย่างไรก็ตาม ทัพของโจโฉไล่ตามจนถึงค่าย เมื่อเตียวเอ๊กเห็นว่าทัพโจโฉไล่ตามเตียวจูล่งและมุ่งหน้ามายังค่ายหลัง เขาคิดว่าควรปิดประตูค่ายและเตรียมรับการโจมตี แต่เตียวจูล่งสั่งให้เปิดประตูให้กว้าง ลดธงลง และหยุดตีกลอง
เมื่อเห็นสิ่งนี้ ทัพของโจโฉรู้สึกกลัวว่าจะมีการวางกำลังดักซุ่มภายในค่ายจึงหันหลังกลับ ทันใดนั้นเตียวจูล่งก็สั่งให้ทหารตีกลองเสียงดังและให้ทหารมือเกาทัณฑ์ยิงเกาทัณฑ์ใส่ข้าศึก เขานำทัพของเล่าปี่ไปไล่ตามทหารที่ล่าถอย ทหารของโจโฉสับสนอลหม่านและเหยียบย่ำกันเองขณะพยายามหลบหนี ในขณะที่หลายคนจมน้ำตายขณะพยายามหนีข้ามแม่น้ำฮั่นซุย
ผลสืบเนื่อง.
เมื่อเล่าปี่มาถึงในภายหลังและตรวจดูสนามรบ เขาอุทานว่า: "จูล่งช่างกล้าหาญนัก!" เขาสั่งให้จัดงานฉลองจนดึกเพื่อเป็นเกียรติแก่เตียวจูล่ง นับแต่นั้นมา ทัพของเล่าปี่เรียกเตียวจูล่งเป็น "ขุนพลพยัคฆ์เดช"
ทาเกโอะ คาวามูระ

ทาเกโอะ คาวามูระ (เกิดวันที่ 10 พฤศจิกายน ค.ศ. 1942) เป็นนักการเมืองชาวญี่ปุ่นจากพรรคเสรีประชาธิปไตยที่ดำรงตำแหน่งหัวหน้าเลขาธิการคณะรัฐมนตรีใน ค.ศ. 2008 ถึง 2009 และเป็นสมาชิกสภาผู้แทนราษฎรใน ค.ศ. 1990 ถึง 2021 โดยเป็นตัวแทนของจังหวัดยามางูจิ เขต 3
อาชีพทางการเมือง.
เขามาจากฮางิ จังหวัดยามางูจิและจบการศึกษาจากมหาวิทยาลัยเคโอ เขาทำงานที่เซบุออยล์ใน ค.ศ. 1967 ถึง 1976 คาวามูระจึงเข้าเล่นการเมืองและดำรงตำแหน่งสมาชิกสภานิติบัญญัติจังหวัดยามางูจิ 4 สมัยตั้งแต่ ค.ศ. 1976 จากนั้นเขาได้รับเลือกเข้าสู่สภาผู้แทนราษฎรครั้งแรกใน ค.ศ. 1990
คาวามูระดำรงตำแหน่งรัฐมนตรีว่าการกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยีในสมัยนายกรัฐมนตรีจุนอิจิโร โคอิซูมิ จากนั้นในคณะรัฐมนตรีของนายกรัฐมนตรีทาโร อาโซ คาวามูระได้รับการแต่งตั้งเป็นหัวหน้าเลขาธิการคณะรัฐมนตรีในวันที่ 24 กันยายน ค.ศ. 2008 เขายังดำรงตำแหน่งรัฐมนตรีว่าการกระทรวงการต่างประเทศที่รับผิดชอบเรื่องการลักพาตัวในคณะรัฐมนตรีอาโซ และประธานคณะกรรมการกลยุทธ์การเลือกตั้งของพรรคแอลดีพี
แซม-บัค

แซม-บัค  เป็นยาที่ขายได้โดยไม่ต้องมีใบสั่งแพทย์ ซึ่งผลิตโดยบริษัทแซม-บัค แห่งเมืองลีดส์ ประเทศอังกฤษ บริษัทดังกล่าวก่อตั้งโดยชาลส์ เอ็ดเวิร์ด ฟุลฟอร์ด วางจำหน่ายเป็นครั้งแรกในปี ค.ศ. 1902 ในรูปแบบยาหม่องสมุนไพรและยาขี้ผึ้งฆ่าเชื้อ โดยมีการแนะนำให้ใช้สบู่ตราเดียวกันเพื่อเสริมการรักษา มีการโฆษณาว่าครีมดังกล่าวมีประสิทธิภาพในการรักษาอาการต่าง ๆ รวมถึงบาดแผล รอยฟกช้ำ อาการเคล็ดขัดยอก แผลในกระเพาะ ริดสีดวงทวารที่มีเลือดออก และแม้แต่หวัดกับอาการปวดฟัน อีกทั้งยังสามารถใช้เป็นยาหม่องได้โดยการถูลงบนกล้ามเนื้อหลัง ขา หรือเท้า
แหล่งที่มาของชื่อนี้ไม่ชัดเจน แต่มีการตั้งข้อสังเกตว่าอาจเกี่ยวข้องกับแอฟริกาใต้ แซม-บัคยังคงได้รับความนิยมอย่างกว้างขวางในภูมิภาคดังกล่าว ชื่อตราสินค้านี้เคยใช้เรียกเจ้าหน้าที่รถพยาบาลและเจ้าหน้าที่ปฐมพยาบาลในการแข่งขันรักบี้ลีกในออสเตรเลียและนิวซีแลนด์
ผลิตภัณฑ์ดังกล่าวยังคงผลิตมาจนถึงปัจจุบัน โดยส่วนใหญ่ผลิตโดยไบเออร์ ซึ่งปัจจุบันเป็นเจ้าของเครื่องหมายการค้านี้ แซม-บัคมีจำหน่ายในแอฟริกาใต้ มาเลเซีย อินโดนีเซีย และประเทศไทย
สูตรผสมยา.
ในช่วงต้นศตวรรษที่ 20 มีรายงานว่าสูตรนี้ประกอบด้วยพาราฟิน 66%, เรซินสีซีด (โคโลโฟนี) 20% และน้ำมันยูคาลิปตัส 14% พร้อมด้วยส่วนผสมอื่น ๆ อีกเล็กน้อย เมื่อไม่นานมานี้ ได้มีการนำส่วนประกอบของน้ำมันยูคาลิปตัส การบูร 1.8% น้ำมันไทม์ 0.5% และ น้ำมันซัสซาฟราส 0.65% มาใช้ แซม-บัคที่ผลิตในอังกฤษและไทยไม่มีน้ำมันซัสซาฟราส รายงานในปี ค.ศ. 1908 ที่ตีพิมพ์ใน "วารสารการแพทย์อังกฤษ" ประมาณการว่าต้นทุนของส่วนผสมสำหรับขนาดมาตรฐานปริมาณ ต่อกล่องมีราคาหนึ่งฟาร์ธิง แต่ราคาขายปลีกคือ 1 ชิลลิง กับ 1½ เพนนี
การใช้ในการกีฬา.
ในอดีต แซม-บัคใช้กันเป็นยาฆ่าเชื้อและยารักษาโรคทั่วไปอย่างแพร่หลาย โดยเฉพาะอย่างยิ่งกับนักรักบี้ทั่วโลก
การสร้างแบรนด์และการผลิต.
เมื่อวถานีวิทยุลักเซมเบิร์กเริ่มออกอากาศวิทยุเชิงพาณิชย์คลื่นยาวเป็นภาษาอังกฤษในปี 1933 แซม-บัค เป็นผู้โฆษณารายแรกของสถานีดังกล่าว
ในที่สุดฟิซันส์ได้ซื้อสิทธิ์ในตราและเครื่องหมายการค้าของแซม-บัค แต่การผลิตก็หยุดลงในปี 1994 หลังจากขายธุรกิจให้กับโรห์น-ปูแลงก์ ผลิตภัณฑ์ได้รับการฟื้นคืนชีพในสหราชอาณาจักรโดยโรสแอนด์โคในปี ค.ศ. 1996 หลังจากเครื่องหมายการค้าเดิมหมดอายุ ในปี ค.ศ. 2008 โรสอนด์โคประสบความสำเร็จในการต่อต้านการยื่นคำร้องใหม่จากบุคคลที่สามเพื่อจดทะเบียนแซม-บัคเป็นเครื่องหมายการค้า ตั้งแต่ปี 2015 เครื่องหมายการค้าสำหรับแซม-บัคได้รับการจดทะเบียนโดยไบเออร์คอนซูเมอร์แคร์ ในออสเตรเลีย แคนาดา และสหรัฐ นอกจากนี้ อินเตอร์ไทย ฟาร์มาซูติเคิ้ล แมนูแฟคเจอริ่ง ได้สิทธิ์ในการผลิตแซม-บัคให้กับบริษัทไบเออร์ในประเทศไทย เพื่อจัดจำหน่ายในประเทศมาเลเซีย ไทย สิงคโปร์ อินโดนีเซีย และแอฟริกาใต้
ในเมืองลีดส์ กล่องโลหะที่ใช้สำหรับแซม-บัค พิมพ์ในเมืองฮันส์เล็ตโดยชาร์ลส์ ไลท์โอว์เลอร์ ที่โรงพิมพ์ฮันส์เล็ตบนถนนแจ็คเลน โรงงานนี้ยังพิมพ์กระป๋องเป๊ปส์และบิลล์บีนส์ ซึ่งจัดส่งด้วยรถม้าไปยังโรงงานฟุลฟอร์ดที่คาร์ลตัลฮิลล์ใกล้กับวูดเฮาส์เลน
เกาะกูซู

เกาะกูซู (อักษรโรมัน: Kusu) เป็นเกาะขนาดพื้นที่ หนึ่งในเกาะทางใต้ของประเทศสิงคโปร์ ตั้งอยู่ห่างไปประมาณ ทางใต้ของเกาะสิงคโปร์ ใต้ช่องแคบสิงคโปร์ ชื่อเกาะ "กูซู" แปลว่า "เกาะเต่า" ในภาษาฮกเกี้ยน  ส่วนในภาษามลายูมีชื่อว่าเกาะ "เติมบากูล" (Pulau Tembakul; เกาะยอดเขา) การเดินทางมายังเกาะสามารถใช้เรือข้ามฟากจากท่าเรือมารีนาเซาธ์ (เดิมคือท่าเรือคลิฟเฟิร์ด) บนสิงคโปร์เกาะหลัก
บนเกาะเป็นที่ตั้งของวัดจีน วัดตั่วแปะกง ซึ่งบูชาตั่วแปะกง สร้างขึ้นในปี 1923 โดยนักธุรกิจที่ร่ำรวยคนหนึ่ง ศาลเจ้าพื้นถิ่นมลายู (เกอรามัต) สามแห่ง บูชาศาสนบุคคล ซาเยด อับดัล ระฮ์มัน, มารดาของเขา เนเนก กาลิบ และ พี่/น้องสาว ปูเตอรี ฟาตีมะฮ์ ซึ่งมีชีวิตอยู่ในศตวรรษที่ 19 ศาเจ้าเหล่านี้ตั้งอยู่บนเขา และต้องปีนันได 152 ขั้น ผู้คนเดินทางมาขอพรต่าง ๆ ที่ศาเจ้าสามแห่งนี้ ซึ่งยังเป็นที่นิยมในการขอลูกเช่นกัน
วูฟฮาวล์ฮาร์โมนีฟรอมเอ็กไซล์ไทรบ์

วูฟฮาวล์ฮาร์โมนี ฟรอม เอ็กไซล์ไทรบ์ (ญี่ปุ่น: ウルフ・ハウル・ハーモニー・フロム・エグザイル・トライブ,อังกฤษ: WOLF HOWL HARMONY from EXILE TRIBE) หรือรู้จักในชื่อ วูฟฮาวล์ฮาร์โมนี (WOLF HOWL HARMONY) เป็นวงบอยแบนด์ร้องและแร็ปสัญชาติญี่ปุ่น มีสมาชิก 4 คน ก่อตั้งและบริหารโดยสังกัดแอลดีเอชและเซ็นสัญญากับค่ายเพลงริธึมโซน และได้เป็นส่วนหนึ่งของวงเอ็กไซล์ไทรบ์ พวกเขาเปิดตัวเมื่อวันที่ 23 สิงหาคม 2023 ด้วยซิงเกิ้ลแรก "Sweet Rain"
 ประกาศชื่อแฟนคลับในวันที่ 31 พฤษภาคม 2023 โดยได้รับการตั้งชื่อจากการที่แฟนๆ ได้มอบ "ความรัก" จำนวนมากผ่านเพลง "LOVE RED" ซึ่งเป็นเพลงที่ใช้ในการออดิชั่นของวง
ตั่วแปะกง

ตั้วเปกง (ภาษาฮกเกี้ยน-ไตเล๋อ: "Tuā-peh-kong") หรือในไทยนิยมเรียก ตั่วแปะกง เป็นเทพเจ้าเต๋าในปรัมปราวิทยาพื้นถิ่นเปอรานากันที่นับถือในชาติพันธุ์จีนในมาเลเซียและสิงคโปร์ รวมถึงบางส่วนของอินโดนีเซีย
ในเอเชียตะวันออกเฉียงใต้บูชาตั่วแปะกงในฐานะ "เทพเจ้าแห่ความเจริญรุ่งเรือง" ชื่อว่าเป็นอวตารของเทพ "ฮก" ในฮก ลก ซิ่ว หรือเป็นนักเดินเรือชาวฝูเจี้ยนที่สังเวยชีวิตให้กับมนุษย์คนอื่น
หนึ่งในตั่วแปะกงองค์สำคัญมีชื่อเดิมว่า จองลี  ชาวฮากกา ขณะเดินเรือมุ่งหน้าเกาะสุมาตรา เรือถูกพายุพัดมาติดบนเกาะปีนังแทน ในเวลานั้นมีชาวเกาะเพียงห้าสิบคน เชื่อกันว่าเขาเดินทางขึ้นเกาะปีนัง 40 ก่อนฟรานซิส ไลต์ ในปี 1746 หลังเสียชีวิต ชาวท้องถิ่นเริ่มบูชาเขาเป็นเทพเจ้าและสร้างศาลเจ้าขึ้นตรงจุดที่ไว้ศพของเขาในตันจุงโตกง
ฉาน-ยฺหวี

ฉาน-ยฺหวี  หรือ ช่าน-ยฺหวี  ย่อมาจาก เชิงหลีกูถูฉาน-ยฺหวี  เป็นชื่อตำแหน่งที่ใช้โดยผู้ปกครองสูงสุดของชนร่อนเร่ในเอเชียในเป็นเวลา 8 ศตวรรษ จนกระทั่งถูกแทนที่ด้วยตำแหน่ง "Khagan" ในปี ค.ศ. 402 การใช้ชื่อตำแหน่งฉาน-ยฺหวีที่มีชื่อเสียงคือการใช้โดยตระกูลลฺหวานตี (攣鞮) แห่งชนเผ่าซฺยงหนูในยุคราชวงศ์ฉิน (221–206 ปีก่อนคริสตกาล) และราชวงศ์ฮั่น (206 ปีก่อนคริสตกาล – ค.ศ. 220) ภายหลังชาวจีนยังใช้ชื่อตำแหน่งฉาน-ยฺหวีในการกล่าวถึงผู้นำชนเผ่าทูเจฺว๋ (突厥) ด้วย
วัดตั่วแปะกง

วัดตั่วแปะกง (Tua Pek Kong Temple) เป็นวัดจีนบนเกาะกูซูในประเทศสิงคโปร์ บูชาเทพเจ้าตั่วแปะกง สร้างขึ้นในปี 1923
ตำนาน.
มีตำนานมากมายเกี่ยวกับวัดนี้ซึ่งมีศูนย์กลางอยู่ที่เต่ายักษ์ และความสัมพันธ์ของชายสองคนที่เป็นชาวมลายูกับชาวจีน ตำนานที่เป็นที่นิยมของวัด ได้แก่
การบูชา.
ตั่วแปะกงเป็นเทพเจ้าหลักของวัดร่วมกับเจ้าแม่กวนอิม โดยตั่วแปะกงได้รับการนับถือเป็นเทพเจ้าแห่งความเจริญรุ่งเรือง เทพเจ้าผู้พิทักษ์คนเดินเรือ และเทพเจ้าแห่งการค้า ส่วนเจ้าแม่กวนอิมเป็นเทพ "ผู้ประทานบุตร" นอกจากนี้ยังมีศาลเจ้าบูชาโป๊ยเซียน, กวนอูและเทพเจ้าเสือ ในวัดยังมีต้นไม้ขอลูกที่ผู้คนแขวนคำขอ รวมถึงมีบ่อเต่าและรูปปั้นเต่ายักษ์
เทศกาลประจำปี.
ทุก ๆ ปี ในเดือน 9 ตามปฏิทินจีน จะมีผู้ศรัทธาหลายพันคนจากสิงคโปร์, มาเลเซีย, อินโดนีเซีย และไทย เดินทางมายังเกาะกูซู ดนื่องจากเดือนเก้าเป็นเดือนที่มีความสัมพันธ์กับตำนานเกาะ ในช่วงนี้จะมีการนำของบูชาต่าง ๆ มาถวายปริมาณมาก และมีการเปลี่ยนฝูลู่บนวัด
โดยวันที่ของเทศกาลประจำปี 2024 ตรงกับวันที่ 3 ตุบาคม 2024 ถึง 31 ตุลาคม 2024
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดกำแพงเพชรทั้งจังหวัด
อุปมาเรื่องต้นมะเดื่อแตกหน่อ

อุปมาเรื่องต้นมะเดื่อแตกหน่อ  เป็นอุปมาที่บอกโดยพระเยซูในพันธสัญญาใหม่ ปรากฏในมัทธิว 24:32 -35, มาระโก 13:28 -31 และ ลูกา 21:29 -33 อุปมาว่าด้วยอาณาจักรของพระเป็นเจ้านี้มีความเกี่ยวข้องกับต้นมะเดื่อเช่นเดียวกับอุปมาเรื่องต้นมะเดื่อที่ไม่มีผล
เรื่องเล่า.
พระวรสารนักบุญลูกาเล่าอุปมานี้ว่า:
 พระองค์ตรัสอุปมาแก่พวกเขาว่า "จงดูต้นมะเดื่อและต้นไม้ทั้งหลายเถิด เมื่อผลิใบพวกท่านก็เห็นด้วยตัวเองและรู้อยู่ว่า ฤดูร้อนใกล้จะมาถึงแล้ว เช่นนั้นแหละ เมื่อท่านทั้งหลายเห็นเหตุการณ์เหล่านี้เกิดขึ้น ก็ให้รู้ว่าแผ่นดินของพระเจ้าใกล้จะมาถึงแล้ว เราบอกความจริงกับพวกท่านว่า คนในยุคนี้จะไม่ล่วงลับไปจนกว่าทุกสิ่งจะเกิดขึ้น ฟ้าและดินจะล่วงไป แต่บรรดาถ้อยคำของเราจะไม่สูญหายเลย"
ต้นไม้และผลของมัน

อุปมาเรื่องต้นไม้และผลของมัน  เป็นอุปมาของพระเยซูซึ่งปรากฏในสองข้อความในคล้ายคลึงกันในพันธสัญญาใหม่ โดยอยู่ในคำเทศนาบนภูเขาในพระวรสารนักบุญมัทธิว และในคำเทศนาบนที่ราบในพระวรสารนักบุญลูกา
จากมัทธิว 7:15 -20 (THSV11):
"ท่านทั้งหลายจงระวังพวกผู้เผยพระวจนะเทียมเท็จ ที่มาหาท่านนุ่งห่มเหมือนแกะ แต่ภายในนั้นร้ายกาจเหมือนหมาป่า พวกท่านจะรู้จักพวกเขาได้ด้วยผลของพวกเขา ผลองุ่นนั้นเก็บได้จากต้นไม้มีหนามหรือ? และผลมะเดื่อนั้นเก็บได้จากพืชหนามหรือ? ต้นไม้ดีย่อมให้แต่ผลดี ต้นไม้เลวก็ย่อมให้ผลเลว ต้นไม้ดีจะเกิดผลเลวไม่ได้ หรือต้นไม้เลวจะเกิดผลดีก็ไม่ได้ ต้นไม้ซึ่งไม่เกิดผลดีย่อมต้องถูกฟันลงและทิ้งเสียในไฟ เพราะฉะนั้น พวกท่านจะรู้จักเขาได้เพราะผลของพวกเขา"
จากลูกา 6:43 -45 (THSV11):
"ต้นไม้ดีย่อมไม่เกิดผลเลว หรือต้นไม้เลวย่อมไม่เกิดผลดี เพราะว่าจะรู้จักต้นไม้แต่ละต้นได้ ก็ด้วยผลของมัน เขาทั้งหลายย่อมไม่เก็บผลมะเดื่อจากต้นไม้มีหนามหรือเก็บผลองุ่นจากต้นระกำ คนดีย่อมเอาสิ่งดีออกจากคลังดีในจิตใจของตน และคนชั่วย่อมเอาสิ่งชั่วออกจากคลังชั่วในจิตใจของตน เพราะว่าปากย่อมพูดสิ่งที่เต็มล้นอยู่ในจิตใจ"
ในทางตรงกันข้าม ผลของพระวิญญาณเป็นสิ่งศักดิ์สิทธิ์และจะปรากฏชัดในชีวิตของผู้เผยพระวจนะแท้ 
ในพระวรสารนักบุญมัทธิว บริบทเกี่ยวข้องกับการทดสอบผู้เผยพระวจนะ ในพระวรสารนักบุญลูกา ความเชื่อมโยงนั้นไม่ปรากฏชัดเจนนัก William Robertson Nicoll รัฐมนตรีชาวสก็อตแลนด์ให้ความเห็นว่า "ความโยงอาจพบได้ในคำว่า ὑποκριτά, "hypokrita" ซึ่งใช้กับผู้ที่อ้างต้นเป็นนักบุญด้วยการจับผิดผู้อื่น แต่ในความเป็นจริงเขาผู้นั้นกลับเป็นคนบาปมากกว่าคนที่เขาตำหนิ"
วอลเลย์บอลหญิงไทยแลนด์ลีก 2024-25

วอลเลย์บอลหญิงไทยแลนด์ลีก 2024–25 หรือเรียกตามผู้สนับสนุนหลักว่า มาดามหลุยส์ วอลเลย์บอลไทยแลนด์ลีก ประจำปี 2568 
เป็นการแข่งขันกีฬาวอลเลย์บอลอาชีพของประเทศไทยจัดขึ้นเป็นครั้งที่ 20 ซึ่งมีทีมเข้าร่วมการแข่งขันทั้งหมด 8 ทีมเริ่มเปิดฤดูกาลทำการแข่งขันในวันที่ 22 พฤศจิกายน พ.ศ. 2567 และสิ้นสุดฤดูกาลการแข่งขันในวันที่ 9 มีนาคม พ.ศ. 2568
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
คำเทศนาบนที่ราบ

ในศาสนาคริสต์ คำเทศนาบนที่ราบ  หมายถึงชุดคำสอนของพระเยซูในพระวรสารนักบุญลูกาใน คำเทศนานี้เทียบได้กับคำเทศนาบนภูเขาที่มีขนาดยาวกว่าในพระวรสารนักบุญมัทธิว
ลูกา 6:12–20a ให้รายละเอียดเหตุการณ์ที่นำไปสู่คำเทศนา โดยเล่าว่าพระเยซูทรงอธิษฐานต่อพระเจ้าบนภูเขาตลอดทั้งคืน สองวันต่อมาพระองค์ทรงเรียกสาวกของพระองค์มา และทรงเลือกสาวกมา 12 คนและทรงให้ชื่อว่าอัครทูต ระหว่างทางเสด็จลงจากภูเขา พระองค์ทรงยืนอยู่บน "ที่ราบแห่งหนึ่ง" (ἐπὶ τόπου πεδινοῦ, "epi topou pedinou") ซึ่งมีฝูงชนมารวมตัวกัน หลังจากพระเยซูทรงรักษาคนที่มี "ผีโสโครก" สิงแล้ว พระองค์จึงเริ่มตรัสความที่เรียกในปัจจุบันว่าเป็นคำเทศนาบนที่ราบ
ความที่มีชื่อเสียงในคำเทศนาบนที่ราบได้แก่:
ใน หลังพระเยซูตรัสทุกสิ่งต่อฝูงชนแล้ว พระองค์จึงเสด็จไปเมืองคาเปอรนาอุม ซึ่งตามลำดับเหตุการณ์ในพระวรสารนักบุญลูกา พระองค์ยังไม่ได้เสด็จไปที่นั่นนับตั้งแต่.
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดกำแพงเพชรทั้งจังหวัด
ชาน เทา

ชาน เทา หรือ ซันถิว (ค.ศ. 205 - 3 มีนาคม ค.ศ. 283) ชื่อรอง จฺวี้-ยฺเหวียน  เป็นหนึ่งในเจ็ดปราชญ์แห่งป่าไผ่ซึ่งเป็นกลุ่มบัณฑิตลัทธิเต๋า นักเขียน และนักดนตรีชาวจีนที่มีชีวิตในคริสต์ศตวรรษที่ 3 ชาน เทายังเป็นข้าราชการของรัฐวุยก๊กในยุคสามก๊กและของราชวงศ์จิ้นตะวันตก 
ภูมิหลัง.
บิดาของชาน เทาคือชาน เย่า (山曜) เป็นข้าราชการผู้น้อย มารดาของจาง ชุนหฺวาเป็นพี่สาวหรือน้องสาวของปู่ของชาน เทา
ประวัติในวุยก๊ก.
ประมาณปี ค.ศ. 244 ชาน เทาเข้ารับราชการกับวุยก๊กขณะอายุ 40 ปี (ตามการนับอายุแบบเอเชียตะวันออก) หลังจากดำรงตำแหน่งเล็ก ๆ หลายตำแหน่งก็ได้รับการเสนอชื่อเป็น"เซี่ยวเหลียน" (孝廉)
คืนหนึ่งเมื่อประมาณปี ค.ศ. 247 ชาน เทาอยู่กับฉือ เจี้ยน (石鉴) ระหว่างที่ทั้งคู่กำลังพักผ่อน จู่ ๆ ชาน เทาก็เตะฉือ เจี้ยนและอุทานว่า "เหตุใดท่านจึงหลับอย่างสบายใจในเวลาเช่นนี้ ท่านไม่รู้หรือว่าราชครู (สุมาอี้) กำลังคิดการใด" ฉือ เจี้ยนตอบว่า "อัครมหาเสนาบดี (โจซอง) มีอำนาจมากกว่าและกุมกฎหมายไว้ ท่านจะกังวลอะไรเล่า" ชาน เทาก็โต้กลับว่า "หึ! อาจารย์ฉือไม่ควรเดินไปทั่วเลย!" ไม่ถึงสองปีต่อมา เกิดอุบัติการณ์สุสานโกเบงเหลง และชาน เทาก็ปลีกวิเวกอีกครั้ง
ประมาณปี ค.ศ. 262 จี คาง (嵇康) สหายของชานเทาถูกประหารชีวิต ก่อนจี คางจะถูกประหารชีวิตได้พูดกับจี เช่า (嵇紹) บุตรชายว่า "หากมีจฺวี้-ยฺเหวียนอยู่เคียงข้าง เจ้าจะไม่เป็นเด็กกำพร้า"
ซิมซิมิ

ซิมซิมิ  เป็นโปรแกรมสนทนาปัญญาประดิษฐ์ที่สร้างขึ้นในปี พ.ศ. 2545 โดย ISMaker ตัวปัญญาประดิษฐ์ได้รับการพัฒนาวันต่อวันจากการช่วยเหลือของคุณสมบัติที่เปิดให้ผู้ใช้สามารถสอนให้ตอบโต้อย่างถูกต้อง ชื่อแอปพลิเคชันมาจากคำภาษาเกาหลี "ชิมชิม" (심심) ที่แปลว่า "น่าเบื่อ" และมีแอปพลิเคชันบนแอนดรอยด์ วินโดวส์โฟน และไอโอเอส
ชิมชิมิถูกระงับในประเทศไทยใน พ.ศ. 2555 หลังจากที่ผู้ใช้สอนให้สร้างการตอบโต้ที่มีคำหยาบที่รุนแรงและดูหมิ่นนักการเมืองชั้นนำ ในเดือนเมษายน พ.ศ. 2561 ชิมชิมิถูกระงับในบราซิลเนื่องจากถูกกล่าวหาว่าส่งข้อความที่ไม่เหมาะสม เช่น ภาษาทางเพศ การข่มเหงรังแกถึงขั้นขู่ฆ่า ถูกตราว่าเป็นอันตรายเนื่องจากความนิยมในหมู่เด็ก โดยฝ่ายผู้พัฒนากล่าวถึงการระงับการใช้งานแอปนี้ว่าเป็นสิ่งที่หลีกเลี่ยงไม่ได้ เนื่องจากแอปชิมชิมิได้สร้าง "ผลกระทบต่อสังคมด้านลบอย่างมีนัยสำคัญในบราซิลอย่างน้อยในช่วงไม่กี่วันก่อนหน้านี้"
โคซินกา

เจิ้ง เฉิงกง เหยียนผิงหวัง (27 สิงหาคม ค.ศ. 1624 – 23 มิถุนายน ค.ศ. 1662) รู้จักกันในต่างประเทศเป็น โคซินกา  เป็นนายพลราชวงศ์หมิงใต้ผู้ต้านทานการพิชิตหมิงของชิงในคริสต์ศตวรรษที่ 17 โดยต่อสู้ในพื้นที่ชายฝั่งตะวันออกเฉียงใต้ของจีน
ใน ค.ศ. 1661 โคซินกาเอาชนะด่านหน้าดัตช์ในไต้หวัน และสถาปนาเขตปกครองของเจิ้งในนามราชวงศ์หมิงเมื่อ ค.ศ. 1661 ถึง 1683
ชีวประวัติ.
ชีวิตช่วงต้น.
เจิ้ง เฉิงกงเกิดเมื่อ ค.ศ. 1624 ที่ฮิราโดะ แคว้นฮิเซ็ง ประเทศญี่ปุ่น จากเจิ้ง จือหลง พ่อค้าชาวจีน กับสตรีชาวญี่ปุ่น ที่รู้จักเฉพาะนามสกุล "ทางาวะ" ซึ่งอาจเป็นทางาวะ มัตสึ เขาเติบโตที่นั่นจนกระทั่งอายุ 7 ขวบด้วยชื่อญี่ปุ่นว่า ฟูกูมัตสึ (福松) แล้วย้ายไปมณฑลฝูเจี้ยนในประเทศจีนสมัยราชวงศ์หมิง
ใน ค.ศ. 1638 เจิ้งกลายเป็น "ซิ่วไฉ"  ในการสอบขุนนาง และกลายเป็นหนึ่งในสิบสอง "หลิ่นช่านเชิง"  แห่งหนานอาน ต่อมาใน ค.ศ. 1641 โคซินกาแต่งงานกับหลานสาวของ Dong Yangxian ผู้เป็น "จิ้นชื่อ" จากฮุ่ยอาน จากนั้นใน ค.ศ. 1644 โคซินกาศึกษาที่กั๋วจื่อเจี้ยน (มหาวิทยาลัยจักรวรรดิ) โดยพบกับนักวิชาการ เฉียน เชียนอี้ และกลายเป็นลูกศิษย์ของเขา
เสียชีวิต.
หลังเอาชนะพวกดัตช์ในไต้หวันเพียงไม่กี่เดือน โคซินกาเสียชีวิตจากโรคที่ไม่ระบุรายละเอียดในเดือนมิถุนายน ค.ศ. 1662 ด้วยอายุ 37 ปี ระบุว่า โรคลมแดดและอาการหนาวสั่นเป็นสาเหตุ และนักประวัติศาสตร์สมัยใหม่สงสัยว่าโรคมาลาเรียเป็นสาเหตุ ประวัติศาสตร์ราชวงศ์ชิงระบุว่าเขาเสียชีวิตอย่างบ้าคลั่งกะทันหันเมื่อขุนนางของเขาปฏิเสธที่จะปฏิบัติตามคำสั่งให้ประหารชีวิตเจิ้ง จิง บุตรชายของตนที่ไปมีความสัมพันธ์กับพี่เลี้ยงเด็กของตนและตั้งครรภ์บุตรกับเธอ เจิ้ง จิงขึ้นครองราชย์ต่อจากพระราชบิดาในฐานะ รอเบิร์ตส์ แอนโทนี นักประวัติศาสตร์ รายงานว่า "การเสียชีวิตของเจิ้ง เฉิงกงเป็นจุดเริ่มต้นของการเสื่อมถอยในโชคชะฅาของครอบครัว"
มณฑลทราย

มณฑลทราย (ทิเบต: དཀྱིལ་འཁོར།, ไวลี: "dkyil 'khor", THL "kyinkhor"; #เปลี่ยนทาง ; Sand mandala) เป็นธรรมเนียมในศาสนาพุทธแบบทิเบตที่ประกอบด้วยการสร้างและสลายมณฑลที่ทำจากทรายสี เมื่อสร้างเสร็จแล้วจะประกอบพิธีกรรมทำลายทิ้งซึ่งเป็นสัญลักษณ์แทนธรรมชาติของความไม่เที่ยงแท้ของโลกทางวัตถุ
พิธีกรรมการสลายมณฑลทรายเป็นพิธีกรรมที่มีความเป็นสัญลักษณ์และลำดับขั้น รูปหรือตัวอักษรจะถูกนำออกเป็นลำดับเฉพาะ เช่นเดียวกับโครงร่างรูปเรขาคณิตที่เหลือ จนมณฑลสุดท้ายถูกสลาย ทรายที่ได้กลับคืนมาจะนำไปห่อในผ้าก่อนนำไปปล่อยกลับสู่ธรรมชาติในแม่น้ำหรือธารน้ำไหล นอกจากจะเป็นสัญลักษณ์ถึงความไม่จีรังแล้ว การปล่อยทรายลงแม่น้ำยังเป็นความเชื่อว่าจะช่วยส่งต่อพลังงานแห่งการฟื้นฟูรักษาของมณฑลไปตามสายน้ำด้วย
มณฑลรูปที่สร้างโดยใช้มณฑลทราย เช่น กาลจักรมณฑล ซึ่งประกอบด้วยเทพเจ้า 722 พระองค์ในรูปเรขาคณิตที่ซับซ้อน มณฑลขนาดเล็กลงมา เช่น วัชไภรวมณฑล ยังคงใช้เวลาทำหลายวัน มณฑลทรายทำขึ้นเช่นเดียวกับแนวคิดมณฑล กล่าวคือเป็นภาพแทนสองมิติของโลกสามมิติ ในอดีต พระสงฆ์จะใช้หินสีต่าง ๆ บดละเอียดในการทำมณฑล แต่ในปัจจุบันการใช้ทรายย้อมสีเป็นที่นิยมโดยทั่วไป โดยทรายที่นำมาใช้จะเป็นทรายชนิดที่มีความหนาแน่นเป็นพิเศษ เพื่อป้องกันไม่ให้ปลิดปลิว
ขิจรี

ขิจรี หรือ ขิจฑี (, , ; Khichdi) เป็นอาหารเอเชียใต้ทำจากข้าวและถั่วเลนทิล ("ดาล") ในหลายวัฒนธรรมของอินเดียนิยมให้ขิจรีเป็นอาหารแข็งอย่างแรก ๆ ที่ทารกรับประทานได้
ศัพทมูล.
คำว่า "ขิจฑี" มีที่มาจากภาษาสันสกฤต ""; ขิจจา แปลว่าอาหารจานข้าวและถั่ว
ประวัติศาสตร์.
กษัตริย์ซิลูซิด เซเลอูซุส ขณะเดินทางมาทำการศึกในแถบอินเดีย (305-303 ปีก่อนคริสต์กาล) ได้กล่าวถึงอาหารจานข้าวที่ชาวอนุทวีปอินเดียนิยมทานกันอย่างมาก สตราบอ เคยบันทึกว่าอาหารอินเดียมีองค์ประกอบหลักคือข้าวต้มและเครื่องดื่มจากข้าว (อารัก) นักเดินทางมารีนิฮ์ อิบน์ บัตตูตา กล่าวถึง "ขิจรี" ว่าเป็นอาหารในอินเดีย ทำมาจากข้าวและถั่วเขียว ในบันทึกจากปี 1350 นักสำรวจชาวรัสเซีย อาฟานาซี นีกีติน เคยบันทึกถึงอาหารจานนี้ในศตวรรษที่ 15 เช่นกัน จักรพรรดิแห่งโมกุล จะฮันกีร์ ชื่นชอบอาหารจานนี้ และในเอกสารจากสมัยศตวรรษที่ 16 "อัยนีอักบารี" ที่เขียนโดยอะบุลฟัดล์ ขุนนางใหญ่ของจักรพรรดิอักบัรแห่งโมกุล กล่าวถึงสูตรทำขิจรีอยู่เจ็ดแบบด้วยกัน
อาหารจานอังกฤษ-อินเดียที่ชื่อ เค็ดจารี เข้าใจว่ามีที่มาจากขิจรี
เกอรืออามีร์

กอรืออามือร์  เป็นอนุสรณ์ศพของจักรพรรดิเตมือร์ และวงศ์ตระกูล ตั้งอยู่ในซามาร์กันต์ ประเทศอุซเบกิสถาน สร้างขึ้นในปี 1404 เป็นหนึ่งในชิ้นงานสำคัญของสถาปัตยกรรมเอเชียกลาง โดยเฉพาะสถาปัตยกรรมเปอร์เซีย ซึ่งต่อมามีอิทธิพลต่ออนุสรณ์ศพของสถาปัตยกรรมโมกุล เช่น สวนบาบูร์ในคาบูล, อนุสรณ์ศพหุมายูงในเดลี จนถึง ตาชมหัลในอาครา ซึ่งล้วนสร้างด้วยผู้สืบทอดจากจักรพรรดิและอาณาจักรของเตมือร์ ที่มีการปรับเอาวัฒนธรรมอินเดียมาผสมผสานด้วย
กาฟูร์ กูลอม

กาฟูร์ กูลอม (Gʻafur Gʻulom; 10 พฤษภาคม 1903 - 10 กรกฎาคม 1966) เป็นกวี นักประพันธ์ และนักแปลชาวอุซเบก เป็นที่รู้จักและจดจำได้งานงานเขียนเรื่อง "ชุมโบลา" (Shum Bola; "เด็กชายซุกซน") ที่ต่อมาถูกนำไปทำเป็นภาพยนตร์ และ "ยอดกอร์" (Yodgor) รวมถึงเป็นที่รู้จักจากผลงานแปลจากภาษาต่างประเทศมากมาย ซึ่งรวมถึง ผลงานประพันธ์ของอาเล็กซันเดอร์ ปุชคิน, วลาดีมีร์ มายาคอฟสกี และ วิลเลียม เช็กสเปียร์ เขาเป็นผู้แปลงานเขียนเช่น "เลมารีอาเกเดฟีกาโร" ของปีแยร์ โบมาเชส์, "โอเทลโล" ของวิลเลียม เช็กสเปียร์ และ "กูลีสตัน" ของซะอาดี ชีราซี เป็นภาษาอุซเบก
กาฟูร์ กูลอม ถือเป็นหนึ่งในนักเขียนอุซเบกที่ทรงอิทธิพลที่สุดในศตวรรษที่ 20 และได้รับการยอมรับว่าเป็นหนึ่งในผู้ริเริ่มกวีนิพนธ์อุซเบกิสถานยุคใหม่ ร่วมกับ ฮัมซา ฮากิมโซดา นีโยซี และได้รับรางวัลจากทางรัฐมากมาย ซึ่งรวมถึง รางวัลรัฐสตาลินในปี 1946 และเป็นกวีแห่งชาติในปี 1963
เขาเป็นผู้สนับสนุนชาวยิวโดยเปิดเผย และสนับสนุนการมีความสัมพันธ์ที่ดีกิบชาวยิว ในสมัยสงครามโลกครั้งที่สอง เขาประพันธ์กวีชื่อ "เมน ยูฮาดี" (Men – Yahudiy) หรือ "เราเป็นคนยิวคนหนึ่ง" ภรรยาของเขาเป็นชาวยิวอัชเกนัซ และในระหว่างสงครามระหว่างโซเวียตกับเยอรมันที่โซเวียตสู้กับนาซี เขาได้ใช้เวลาในการประพันธ์เรื่องราวเกี่ยวกับสงครามเช่นกัน ตัวอย่างเช่น บทกวี "Sen yetim emassan" ("เจ้าไม่ได้เป็นเด็กกำพร้า"), "Oltin medal" ("เหรียญทอง") และ "Sogʻinish" ("หาย") ล้วนแล้วแต่เป็นที่นิยมในบรรดาชาวอุซเบก
จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดสุโขทัย พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุโขทัย, อำเภอศรีสำโรง, อำเภอกงไกรลาศ และอำเภอคีรีมาศ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอศรีสัชนาลัย, อำเภอสวรรคโลก, อำเภอศรีนคร, อำเภอทุ่งเสลี่ยม และอำเภอบ้านด่านลานหอย
โรงพยาบาลทหารดาวูด ข่าน

โรงพยาบาลทหารแห่งชาติ ซาร์ดาร์ โมฮัมมัด ดาวูด ข่าน  หรือนิยมเรียกว่า โรงพยาบาลดาวุด ข่าน หรือ โรงพยาบาลทหารแห่งชาติ เป็นโรงพยาบาลทหารและโรพยาบาลสอน ตั้งอยู่ในกรุงคาบูล ประเทศอัฟกานิสถาน มีขนาด 400 เตียง ถือเป็นโรงพยาบาลทหารที่ใหญ่ที่สุดแห่งหนึ่งในประเทศ และให้บริการแก่สมาชิกกองกำลังป้องกันอัฟกานิสถานจนถึงปี 2021 โรงพยาบาลก่อสร้างในปี 1973 โดยวิศวกรจากสหภาพโซเวียต ปัจจุบัน โรงพยาบาลถือเป็น "เพชรยอดมงกุฏ" ของบริการสุขภาพในอัฟกานิสถาน
ประวัติศาสตร์.
โรงพยาบาลก่อสร้างขึ้นโดยสหภาพโซเวียตในปี 1973 ในปัจจุบันมีขนาด 400 เตียง ถือว่าใหญ่ที่สุดและมีความพร้อมทางเครื่องมือมากที่สุดแห่งหนึ่งในประเทศอัฟกานิสถาน
ในวันที่ 22 ตุลาคม 2015 ประธานาธิบดี อัชรัฟ กานี เดินทางเยือนโรงพยาบาล
โรงพยาบาลเคยตกเป็นเป้าโจมตีหลายครั้งตลอดสงครามต่าง ๆ ในประเทศ
บูตสแตรป

บูตสแตรป  เป็นเฟรมเวิร์กสำหรับภาษาซีเอสเอสซึ่งเป็นซอฟต์แวร์เสรีและโอเพนซอร์ส มีเป้าหมายเพื่อการพัฒนาเว็บส่วนหน้าแบบเรสปอนซีฟสำหรับอุปกรณ์เคลื่อนที่เป็นหลัก โดยประกอบด้วยเอชทีเอ็มแอล ซีเอสเอส และอาจมีแม่แบบจาวาสคริปต์เพิ่มเติมสำหรับออกแบบการใช้ตัวพิมพ์ แบบฟอร์ม ปุ่ม การนำทาง และองค์ประกอบอื่นๆ ในส่วนต่อประสานกับผู้ใช้